སྤྱི་ལོནསལོའི་བར་གྱི་ལོ་ངོ་སུམ་ཅུར་ཉེ་བའི་རིང་ཆུ་ཆེན་ས་ཁུལ་དུ་དམག་འཁྲུག་ཆེན་པོ་ཐེངས་གཉིས་བྱུང་ཞིང་།དམག་འཁྲུག་དེས་རྒྱལ་རོང་ལོ་རྒྱུས་སྤྱི་དང་བྱེ་བྲག་ཏུ་རབ་བརྟན་རྒྱལ་པོའི་ལོ་རྒྱུས་དང་གཡུང་དྲུང་ལྷ་སྟེང་དགོན་པའི་ལོ་རྒྱུས་ལ་ཤུགས་རྐྱེན་ཆེན་པོ་བཟོས་པར་མ་ཟད།ཆུ་ཆེན་དམག་འཁྲུག་ཐེངས་གཉིས་པའི་རྗེས་སུ་གོང་མ་ཆན་ལུང་གིས་བདེ་འགོད་ཀྱི་ཐབས་ཇུས་ཁྲོད་གཡུང་དྲུང་ལྷ་སྟེང་དགོན་དེ་དགེ་ལུགས་པར་བསྒྱུར་ཏེ་མིང་ལ་བསྟན་འཕེལ་གླིང་ཞེས་གསོལ་བ་དང་།དུས་དེ་ནས་གཡུང་དྲུང་ལྷ་སྟེང་དགོན་དེ་གཡུང་དྲུང་བོན་གྱི་དགོན་སྡེ་ནས་དགེ་ལུགས་པའི་དགོན་སྡེ་ཆེན་པོ་ཞིག་ཏུ་གྱུར་ཏེ་གོང་མའི་དགོན་ཆེན་བཞིའི་ཡ་གྱལ་དུ་གྱུར་ཅིང་།ཆིང་སྲིད་གཞུང་ནས་བཏང་བའི་མཁན་པོ་དང་།ཕྱིས་ཀྱི་དབུས་གཙང་ནས་བཏང་བའི་མཁན་པོ་རིམ་བྱོན་གྱིས་ཆིང་རྒྱལ་རབས་དང་།ཀྲུང་ཧྭ་མིན་གོ་སོགས་ཀྱི་དུས་སྐབས་རབ་དང་རིམ་པའི་ནང་དོ་དམ་གང་ལེགས་བྱས་ཤིང་།སྤྱི་ལོལོར་རང་རྒྱལ་གྱི་ཆོས་ལུགས་དད་མོས་རང་དབང་གི་སྲིད་ཇུས་ལག་བསྟར་བྱས་པ་ནས་བཟུང་།དད་ལྡན་མང་ཚོགས་ཀྱི་འདོད་མོས་ལྟར་ཆུ་ཆེན་རྫོང་སྲིད་གཞུང་གིས་ཆོག་མཆན་སྤྲད་དེ་བོན་བློན་ནམ་མཁའ་བསྟན་འཛིན་སོགས་ཀྱིས་བསྟན་འཕེལ་གླིང་དེ་ཡང་བསྐྱར་བོན་གྱི་དགོན་སྡེ་ཆེན་མོ་གཡུང་དྲུང་ལྷ་སྟེང་དུ་ཕྱིར་བསྒྱུར་ཏེ་ཆོས་སྒོ་ཕྱེས་མོད།དུས་བབ་ཀྱི་དབང་གིས་འཕེལ་རྒྱས་གང་ལེགས་སུ་འགྲོ་མ་ཐུབ།དུས་རབས་ཉེར་གཅིག་པའི་ནང་བོན་བློན་ནམ་མཁའ་བསྟན་འཛིན་གྱིས་མངགས་པའི་རྔ་བའི་རྟོགས་ལྡན་དགོན་པའི་སྤྲུལ་སྐུ་པདྨ་རིན་ཆེན་མཆོག་གིས་དགོན་པ་བདག་སྐྱོང་གི་བྱ་བ་དང་ལེན་བྱས་རྗེས།རིམ་བཞིན་དགོན་པར་ཞིག་གསོ་རྒྱ་ཆེན་པོ་མཛད་དེ་ད་སྐབས་ཀྱི་ཚོགས་ཁང་ཆེན་མོ་རིམ་པ་གསུམ་ཅན་དང་།སྤྱན་རས་གཟིགས་ཀྱི་ལྷ་ཁང་།ཀུན་བཟང་རྒྱལ་བ་རྒྱ་མཚོ་དང་སྒྲུབ་ཁང་།བྱམས་ཁང་ལ་སོགས་བཟོ་སྐྲུན་གྱི་ཆ་ནས་གཞི་རྒྱ་ཆེ་བའི་དགོན་སྡེ་ཞིག་ཏུ་གྱུར་ཡོད།